Bezpečnostná Politika spoločnosti 


Informačná a kybernetická bezpečnosť
Pri našej práci vytvárame, spracúvame a udržujeme hodnotné informácie, ktoré vyžadujú riadenie ich bezpečnosti. Neustále hodnotíme ich dostupnosť, dôvernosť a integritu, zaoberáme sa postupmi ich ochrany a používania. Informačnú a kybernetickú bezpečnosti berieme veľmi vážne, je našim záväzkom. Za účelom plnenia požiadaviek systému riadenia informačnej bezpečnosti a zákona 69/2018 Z.z. o kybernetickej bezpečnosti (ďalej iba zákon o kybernetickej bezpečnosti), sa zaväzujeme:

· zaviesť a udržiavať jednoznačné pravidlá v celej spoločnosti, vo všetkých činnostiach a vo všetkých procesoch, pričom zohľadňujeme povinnosti vyplývajúce z platnej legislatívy, smerníc a regulačných predpisov,
· dosiahnuť úplného súladu s požiadavkami, potrebami a očakávaniami zákazníkov, a ich klientov, na základe ich poznania a predvídania ich potrieb,
· zabezpečiť, aby boli dodržiavané všetky požiadavky vyplývajúce zo zákona o kybernetickej bezpečnosti vrátane povinnosti riadenia informačných bezpečnostných rizík, zavádzania bezpečnostných opatrení a vykonávania pravidelného auditu informačnej bezpečnosti,
· neustále zvyšovanie dosiahnutého stupňa vzdelania a kvalifikácie našich zamestnancov ako aj spolupracovníkov s cieľom dosiahnutia a udržania najvyššieho štandardu poskytovaných služieb, 
· kvalitnou prípravou dodávok a poskytovaných služieb na základe našich skúseností a najnovších poznatkov prispievať k znižovaniu ohrození rizík pri práci a identifikovaných rizík v oblasti informačnej a kybernetickej bezpečnosti, zlepšovať bezpečnosť práce a IT ochrany, v celej našej spoločnosti,
· trvale rozvíjať a zlepšovať informačnú a kybernetickú bezpečnosť v súlade s aktuálnymi informáciami z vonkajšieho prostredia a ďalším vývojom legislatívy,
· jednoznačne a preukázateľne plniť pri spracovávaní informácií relevantné požiadavky platnej legislatívy a interných dokumentov.


V Bratislave, dňa 25.02.2025

                                                                                                         Ing. Milan Orlovský – konateľ, CEO

